EkBass/fiwiki-20250220-pages-articles huggingface dataset:
Showtime (täsmennyssivu)

Showtime voi tarkoittaa seuraavia asioita: == Media == * Showtime, kaapelitelevisioverkko * Showtime, Turner Broadcasting System/NonStop Television -yhtiön elokuvakanava * Showtime, vuonna 2002 ensi-iltansa saanut elokuva * Showtime, M*A*S*H-televisiosarjan jakso * Showtime, Buffy, vampyyrintappaja -televisiosarjan jakso == Musiikki == * Showtime!, J. Geils Bandin albumi vuodelta 1982 * Showtime, Nitzer Ebbin albumi vuodelta 1990 * Showtime, UFO:n livealbumi * Showtime, Dizzee Rascalin albumi vuodelta 2004
Buffy the Vampire Slayer

Buffy the Vampire Slayer voi tarkoittaa ainakin seuraavia: *Buffy, vampyyrintappaja, televisiosarja vuosilta 1997–2003 *Buffy, vampyyrintappaja, vuoden 1992 elokuva *Buffy the Vampire Slayer, videopeli *Buffy the Vampire Slayer: The Album, televisiosarjan soundtrack-albumi vuodelta 1999.
Scion xD

Scion xD on Toyotan valmistama pikkuauto, jota myytiin Yhdysvalloissa Scion- merkkisenä mallivuodesta 2008 mallivuoteen 2014 asti. Se on viisiovinen hatchback ja se korvasi xA-mallin. Euroopassa autoa myytiin nimellä Toyota Urban Cruiser. Vuoden 2009 Euro NCAP -kolaritestistä Urban Cruiser sai tulokseksi kolme tähteä viidestä. Scion xD ja toisen sukupolven xB esiteltiin yleisölle 8. helmikuuta 2007 Chicagon autonäyttelyssä. Uusi xD tuli myyntiin Scion-liikkeissä kesällä 2007. Elokuussa niitä myytiin 2,664 kappaletta. Etuvetoisen xD:n voimanlähteenä on 1,8-litrainen 4-sylinterinen 2ZR-FE dual VVT-i-moottori, jossa on tehoa 95 kW (129 hv) ja vääntöä 169 Nm. Moottori voidaan yhdistää joko viisivaihteiseen manuaalivaihteistoon tai nelivaihteiseen automaattiin. xD on Toyota ist erilaisella etupäällä ja varusteilla, eli xD on oikeastaan uudelleenmuotoiltu viisiovinen Toyota Yaris. Tämän vuoksi viisiovinen Yaris ei tullut Yhdysvaltain markkinoille samalla kertaa kolmeovisen ja sedanin kanssa. xD:ssä on vakiona sama liukuva ja taittuva takapenkki, jonka saa lisävarusteena kolmeoviseen Yarisiin. Yarisista poiketen xD:n mittaristo on ohjauspyörän takana eikä keskellä kojelautaa kuten Yarisissa. ==Lähteet== == Aiheesta muualla == Scion xD Luokka:B-segmentin autot Luokka:2000-vuosikymmenen autot Luokka:2010-luvun autot
Chase This Light

__NOTOC__ Chase This Light on alternative rock -yhtye Jimmy Eat Worldin kuudes studioalbumi, joka julkaistiin 16. lokakuuta 2007. Albumin tuotti Butch Vig, joka on tuottanut aikaisemmin muun muassa Nirvanan, The Smashing Pumpkinsin, Against Me!:n ja Sonic Youthin materiaalia. Osa albumin masteroimattomasta versiosta vuosi internetiin 7. syyskuuta 2007 ja masteroitu koko albumi 29. syyskuuta 2007. Albumi debytoi Yhdysvaltojen Billboard 200 -listalla sijalla viisi myyden ensimmäisellä viikollaan noin 62 000 kopiota. Joulukuun alkuun mennessä albumi oli myynyt 123 000 kopiota Yhdysvalloissa.Billboard 200 == Kappaleet == # # # # # # # # # # # === Bonuskappaleet === * * * * * * == Arvostelut == * Metacritic: 66/100Metacritic: Reviews for Chase This Light by Jimmy Eat World * AllMusic: AllMusic review * Entertainment Weekly: AEntertainment Weekly: Album review == Lähteet == Luokka:Vuoden 2007 albumit Luokka:Jimmy Eat Worldin albumit
Richard M. Bishop

Richard Moore Bishop (4. marraskuuta 1812 – 2. maaliskuuta 1893) oli yhdysvaltalainen demokraattipoliitikko. Hän toimi Cincinnatin pormestarina vuosina 1859–1861, ja Ohion kuvernöörinä yhden kauden 1878–1880. == Lähteet == Luokka:Ohion kuvernöörit Luokka:Yhdysvaltalaiset demokraattipoliitikot Luokka:Cincinnatin pormestarit Luokka:Vuonna 1812 syntyneet Luokka:Vuonna 1893 kuolleet
Leinelän rautatieasema

Leinelän rautatieasema (, ) on yksi 1. heinäkuuta 2015 avatun kehäradan viidestä rautatieasemasta. Liikennepaikka sijaitsee Leinelän alueella Vantaan Koivukylän kaupunginosassa Koivukylänväylän eteläpuolella, noin viiden kilometrin etäisyydellä Helsinki-Vantaan lentoaseman rautatieasemalta koilliseen. Aseman rakentaminen saatiin valmiiksi yhdessä itäisen avorataosuuden kanssa 9. lokakuuta 2013. Aseman Koivukylänväylän puoleisessa tukimuurissa on Tuula Närhisen alumiinilevyistä tehty taideteos Animaatio. Helsinkiin liikennöidään raiteelta 1 ja lentoasemalle raiteelta 2. == Asemalla pysähtyvät junat == * (Helsinki–Tikkurila–Lentoasema–Huopalahti–Helsinki) * (Helsinki–Huopalahti–Lentoasema–Tikkurila–Helsinki) == Linja-autoyhteydet == *574 (Peijas–Ruskeasanta-Aviapolis–Myyrmäki) *623 (Hakaniemi–Peijas) *624 (Tikkurila–Ilola–Leinelä–Päiväkumpu) *624N (Tikkurila–Leinelä–Ilola) *631 (Tikkurila–Korso–Kulomäki) *633N (Rautatientori–Simonkylä–Korso–Ahjo–Kerava) *641 (Tikkurila–Leinelä–Hyrylä–Kerava) *642 (Leinelä–Riihikallio–Lahela–Hyrylä) *642K (Leinelä–Riihikallio–Ruotsinkylä–Lahela–Hyrylä) * ==Lähteet== ==Aiheesta muualla== Luokka:Vantaan henkilöliikenteen rautatieliikennepaikat Luokka:Koivukylä
Elokuvavuosi 1991

Tässä artikkelissa käsitellään vuoden 1991 aikana julkaistuja elokuvia ja elokuvamaailman merkittäviä tapahtumia. ==Kansainvälinen elokuvabisnes vuonna 1991== Yhdysvalloissa elokuvaan liittyvä liiketoiminta kääntyi laskuun vuoden 1990 5,02 miljardista dollarista vuoden 1991 4,85 miljardiin. Suurimpia Hollywood-tuotantoyhtiöitä olivat Warner Bros. 28 elokuvallaan, Disney / Buena Vista 23 elokuvallaan sekä Paramount Pictures 21 elokuvallaan. Metro-Goldwyn- Mayer teki 347 miljoonan dollarin tappiot vuonna 1991, ja toiselle kriisiyhtiölle Orion Picturesille etsittiin uutta omistajaa. Kotimarkkinoiden vaikeuksien vastapainoksi amerikkalaisten elokuvayhtiöiden teatterielokuvien vuosimyynti Pohjoismaihin kasvoi. Suomessa elokuvissa kävijöiden määrä kuitenkin jatkoi laskuaan: vuodesta 1990 laskua tuli 2,58 prosenttia. 12 uuden suomalaiselokuvan ensi-illat nostivat kotimaisen elokuvan markkinaosuuden teatterilipuista 13 prosenttiin. Suomessa oli vuonna 1991 kaikkiaan 333 elokuvasalia 183 paikkakunnalla. Kaupungeista vain Raisio ja Nokia olivat ilman toimivaa elokuvateatteria. == Katsotuimmat elokuvat == Nämä elokuvat oli Suomen kymmenen katsotuinta vuonna 1991: # Uuno Turhapuro herra Helsingin herra (384 467 katsojaa) # Mies ja alaston ase 2½ (307 382) # Terminator 2 – Tuomion päivä (270 208) # Tanssii susien kanssa (252 579) # Yksin kotona (234 254) # Vääpeli Körmy ja vetenalaiset vehkeet (193 499) # Robin Hood – varkaiden ruhtinas (192 341) # Uhrilampaat (183 393) # Lastentarhan kyttä (133 984) # Hudson Hawk – varkaista parhain (132 499) == Uudet elokuvat == ===Ulkomaisia maailmanensi-iltoja=== * Alaston lounas * The Ballad of the Sad Café * Boyz n the Hood – kulman kundit * Cape Fear * The Commitments * Eilisen kuiskaus * Fisher King * Frankie & Johnny * Godzilla kohtaa King Ghidorahin * Hook – Kapteeni Koukku * Hot Shots! – kaikkien elokuvien äiti * Hudson Hawk – varkaista parhain * Il Capitano * JFK – avoin tapaus * Kaikki elämän aamut * Kaksoisisku * Katujen laki * Kaunotar ja hirviö * Kaupunkicowboyt * Kickboxer 2 * Mies ja alaston ase 2½ * Morsiamen isä * Myrskyn ratsastajat * Night of the Day of the Dawn of the Son of the Bride of the Return of the Revenge of the Terror of the Attack of the Evil, Mutant, Alien, Flesh Eating, Hellbound, Zombified Living Dead Part 2: In Shocking 2-D * Sgt. Kabukiman N.Y.P.D. * Taistelu Pikku-Tokiossa * Terminator 2 – Tuomion päivä * Thelma ja Louise * Uhrilampaat * Viimeinen partiopoika ===Suomalaiset ensi-iltaelokuvat=== * Iskelmäprinssi, ohj. Juha Tapaninen * Kadunlakaisijat, ohj. Olli Soinio * Muuttolinnun aika, ohj. Anssi Mänttäri * Mysterion, ohj. Pirjo Honkasalo ja Eira Mollberg * Nikita – sodan tekijät, ohj. Sergei Skvortsov ja Marjaana Mykkänen * Pirtua, pirtua, ohj. Visa Mäkinen * Rölli – hirmuisia kertomuksia, ohj. Olli Soinio * Uppo-Nalle, ohj. Raili Rusto * Uuno Turhapuro herra Helsingin herra, ohj. Ere Kokkonen * Viiva vinita – tavallisen ihmisen museo, ohj. Timo Linnasalo * Vääpeli Körmy ja vetenalaiset vehkeet, ohj. Ere Kokkonen * Zombie ja Kummitusjuna, ohj. Mika Kaurismäki == Lähteet == == Aiheesta muualla == * * Suomen katsotuimmat elokuvat vuonna 1991 * 1991
Ruandan jalkapallomaajoukkue

Ruandan jalkapallomaajoukkue edustaa Ruandaa kansainvälisissä miesten jalkapallokilpailuissa ja sitä hallinnoi Ruandan jalkapalloliitto. ==Arvokisat== ===Maailmanmestaruuskilpailut=== *1930—1986 - Ei osallistunut *1990 - Jättäytyi pois *1984 - Ei selviytynyt karsinnoista *1994 - Ei osallistunut *1998—2006 - Ei selviytynyt karsinnoista ===African Nations Cup=== *1957—1980 - Ei osallistunut * 1982—1984 - Ei selviytynyt karsinnoista * 1986 - Ei osallistunut * 1988 - Jättäytyi pois * 1990—1998 - Ei osallistunut * 2000—2002 - Ei selviytynyt karsinnoista * 2004 - 1. kierroksella * 2006—2008 - Ei selviytynyt karsinnoista ==Tunnettuja pelaajia== *Olivier Karekezi *Désiré Mbonabucya ==Entisiä valmentajia== * Ratomir Dujković * Josip Kuže * Otto Pfister ==Lähteet== ==Aiheesta muualla== * Ruanda FIFAn sivuilla Luokka:Jalkapallomaajoukkueet Maajoukkue
Elokuvavuosi 1990

Tässä artikkelissa käsitellään vuoden 1990 aikana julkaistuja elokuvia ja elokuvamaailman merkittäviä tapahtumia. ==Sparrausrinki aloitti== Vuonna 1990 aloittivat Suomen Elokuvasäätiö, Yleisradio, MTV3 ja AVEK kuusi vuotta kestäneen Sparrausrinki-tukiohjelman, jonka tarkoituksena oli vauhdittaa nuorten suomalaisten elokuvantekijöiden pääsyä alalle. Hanke myönsi vuosina 1990–1996 rahoituksen kahdentoista esikoisohjaajan puolipitkään (noin tunnin mittaiseen) elokuvaan. Niistä kahdeksan pääsi teatterilevitykseen, muun muassa Markku Pölösen Onnen maa (1993), Kaija Juurikkalan Rosa Was Here (1994), Tero Jartin Aapo (1994) ja Heikki Kujanpään Jäänmurtaja (1997).Suomalainen elokuvatuotanto 1990–1999, Elonet-sivusto, viitattu 30.6.2015. Toinen vuonna 1990 toteutettu hanke uusien elokuva-aiheiden löytämiseen oli Elokuva­säätiön ”käsikirjoitus-Finlandiaksi” ristitty elokuva­käsikirjoitus­kilpailu. Sen voitti Juha Lehtovuori tekstillä, josta Kari Paljakka ohjasi elokuvan Veturimiehet heiluttaa (1992). Toinen kilpailusta esiin noussut käsikirjoitus oli Iiro Küttnerin Tuhlaajapoika (1992). ==Videoliiketoiminta ennätysmääriin== Vuonna 1990 elokuvatallenteiden eli käytännössä videokasettien vuokraus ja myynti ylsi Suomessa ennätyslukuun, noin 300 miljoonaan markkaan. Määrä väheni tulevina lamavuosina. == Uudet elokuvat == * Air America * Amityvillen kirous * Bernard ja Bianca Australiassa * Cry-Baby * Darkman * Die Hard 2 – vain kuolleen ruumiini yli * Ghost – näkymätön rakkaus * Gremlins 2 – uusi pesue * I Hired a Contract Killer * Kolme miestä ja pikkuneiti * Kuin lintu langalla * Kummisetä osa III * Kuoleman merkki * Lastentarhan kyttä * Lionheart – liian kova kuolemaan * Mafiaveljet * Manattu mikä manattu * Miller's Crossing – Vaarallista peliä * Night of the Living Dead * Onnen kulissit * Pelon kasvot * Piina * Porttikielto taivaaseen * Paluu tulevaisuuteen III * Predator 2 * Pretty Woman * Punainen skorpioni * Punaisen lokakuun metsästys * Rampe & Naukkis – kaikkien aikojen superpari * Rocky V * The Rookie – tulokas * Saksikäsi Edward * Sankari vai vakooja * Se * Tanssii susien kanssa * Teini- ikäiset mutanttininjakilpikonnat * The Deadly Mr. Frost * Tulitikkutehtaan tyttö * Uunon huikeat poikamiesvuodet maaseudulla * Vaikeasti tapettava * Vääpeli Körmy ja marsalkan sauva * Yksin kotona * Ystävät, toverit ==Lähteet== == Aiheesta muualla == * * Suomen katsotuimmat elokuvat vuonna 1990 * 1990
Elokuvavuosi 1989

Tässä artikkelissa käsitellään vuoden 1989 aikana julkaistuja elokuvia ja elokuvamaailman merkittäviä tapahtumia. == Uusia elokuvia == * 007 ja lupa tappaa * Abyss – syvyys * Batman * Do the Right Thing – kuuma päivä * Friday the 13th. Part VIII – Jason Manhattanilla * Glory * Godzilla kohtaa Biollanten * Halloween 5 * Indiana Jones ja viimeinen ristiretki * Insiders * In the Line of Duty 4 * Joulupuu on kärvennetty * Kauan eläköön Bernie * Kickboxer * Kikin lähettipalvelu * Kokki, varas, vaimo ja rakastaja * Kuolleiden runoilijoiden seura * Kärpänen II * Meet the Feebles * Naapurissa kummittelee 3 * Painajainen Elm Streetillä 5 – Painajaisten lapsi * Palveluksessanne, Miss Daisy * Pieni merenneito * Rakkauden meri * Road House – kuuma kapakka * Ruuvit löysällä * Syntynyt 4. heinäkuuta * Talvisota * Tappava ase 2 * The Toxic Avenger Part II * Uinu, uinu lemmikkini * Valmont == Aiheesta muualla == * * Suomen katsotuimmat elokuvat vuonna 1989 * 1989
Niko Kluuskeri

Niko-Petteri Kluuskeri (s. 3. marraskuuta 1989 Heinola) on suomalainen entinen jääkiekkoilija, joka pelasi viimeisen kautensa 2014–2015 HA74:ssä Ruotsin II- divisioonassa. Hän on puolustaja, 183 senttimetriä pitkä ja painaa 75 kilogrammaa. Hän on pelannut kolmen kauden (2006–2009) aikana yhdeksän SM- liigaottelua TPS:ssä. Vuonna 2015 hän lopetti peliuransa ja siirtyi ravintola- alalle. https://www.samk.fi/uutiset/vuoden-2016-yrityskiihdyttamoyrittaja- konetekniikan-opiskelijan-yllattava-intohimo/ Hänen veljensä Toni on myös jääkiekkoilija. ==Tilastot== 2006–07 TPS SM-liiga 1 0 0 0 0 – – – – – 2007–08 TPS SM-liiga 4 0 0 0 0 – – – – – Suomi U20 Mestis 9 1 0 1 2 – – – – – 2008–09 TPS SM-liiga 4 0 0 0 0 – – – – – Suomi U20 Mestis 9 0 3 3 2 – – – – – TuTo Mestis 9 0 0 0 0 – – – – – 2009–10 Budapest Stars OB I 16 2 1 3 10 9 0 2 2 8 TuTo Mestis 11 0 2 2 4 – – – – – 2010–11 UJK II-divisioona 5 5 6 11 4 – – – – – RoKi Suomi-sarja 9 1 6 7 6 – – – – – 2011–12 HC Satakunta Suomi-sarja 36 10 27 37 24 – – – – – 2012–13 Gislaveds SK Division 2 33 6 20 26 50 – – – – – 2013–14 Nittorps IK Hockeyettan 41 10 5 15 54 – – – – – 2014–15 HA74 Division 2 22 9 14 23 46 – – – – – 3 kautta yhteensä SM-liiga 9 0 0 0 0 – – – – – ==Lähteet== * * === Viitteet === Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Brooke Anderson

Brooke Anderson (s. 15. elokuuta 1981 Sydney) on australialainen näyttelijä, joka on esiintynyt televisiosarjassa Merenneito (Ocean Girl) vuosina 1996–1997. Hänen ensimmäinen roolinsa oli televisiosarjassa E Street, jossa hän esitti Clare Fieldingiä vuosina 1989–1992. Hän aloitti näyttelijänuransa nelivuotiaana, mutta on nyt siirtymässä tuotantopuolelle perustettuaan oman yrityksen. Hän on tehnyt muutamia lyhytelokuvia. == Aiheesta muualla == * Luokka:Australialaiset näyttelijät Luokka:Vuonna 1981 syntyneet Luokka:Elävät henkilöt
Flossenbürgin keskitysleiri

Flossenbürgin keskitysleiri oli keskitysleiri natsi-Saksassa. Se perustettiin toukokuussa 1938 Oberpfalzin hallintoalueelle Baijeriin. Leiri toimi aina vuoden 1945 huhtikuuhun ja sen aikana leirin läpi kulki 96 000 ihmistä, joista 30 000 kuoli. == Historia == Ennen toista maailmansotaa leiri toimi miesten leirinä, ja vankeina oli lähinnä nk. ”epäsosiaalisia” tai ”rikollisia” miehiä. Leirin sijainti oli valittu siten, että vankeja voitiin käyttää ilmaistyövoimana louhimaan graniittia läheisiltä kukkuloilta. Toisen maailmansodan aikana Flossenbürgin keskitysleirille, tai sen sivuleireille joutuneet vangit, olivat pääasiallisesti Saksan valloittamien alueiden itäosasta. Vangit majoitettiin 16:een suureen puiseen parakkiin. Leirin krematorio rakennettiin heti leirin viereen. Syyskuussa 1939 SS siirsi tuhat poliittista vankia Dachausta Flossenbürgiin. Vuosien 1941–1942 aikana 1 500 puolalaista vankia siirrettiin Flossenbürgiin. Suurin osa heistä oli vastarintaliikkeen jäseniä. Heinäkuussa 1941 SS ampui 40 puolalaista vankia ampumaradalla Flossenbürgin lähistöllä. Vuoden 1941 helmikuun ja syyskuun välisenä aikana SS teloitti noin kolmasosan puolalaista vangeista. thumb|Flossenbürgin krematorio Toisen maailmansodan aikana Saksan armeija toimitti valtavat määrät puna-armeijan sotilaita SS:n teloitettavaksi. Yli tuhat vankia teloitettiin Flossenbürgissä vuoden 1941 loppuun mennessä. SS myös perusti erikoisleirin noin 2 000 sotavangiksi jääneelle puna-armeijan sotilaalle. Punasotilaiden teloituksia jatkettiin satunnaisesti vuoteen 1944 asti. Punasotilaat nousivat kapinaan ja yrittivät karata eräältä esileiriltä 1. toukokuuta 1944. He sytyttivät parakkinsa tuleen ja tappoivat joitakin leirin kapoista. SS kuitenkin murskasi yrityksen eikä kukaan vangeista päässyt pakenemaan. Lähes 200 vankia kuoli kapinan aikana, suurin osa heistä kuoli palaviin parakkeihin ja loput kapinasta saamiinsa vammoihin. Lisäksi 40 kapinan johtajahenkilöä siirrettiin itse pääleirille, jonka vankiloissa he sitten kuolivat. Helmikuussa 1943 leirillä oli 4 000 vankia, joista puolet oli poliittisia vankeja. Leirillä oli myös 800 Saksan kansalaista, joista yli sata oli homoseksuaaleja ja seitsemän Jehovan todistajaa. Sodan jatkuessa orjatyövoimasta tuli Saksalle yhä tärkeämpää. Tämän seurauksena myös Flossenbürgin keskitysleiriä laajennettiin: se käsitti pääleirin lisäksi noin sata sivuleiriä. Flossenbürgissä pidettiin vankeina ja teloitettiin useita Hitlerin vastaisen salaliiton osallisia, lähinnä niitä joita pidettiin enemmän ”sympatisoijina”; näistä merkittävin oli Abwehrin johtaja, amiraali Wilhelm Canaris. ==Lähteet== == Aiheesta muualla == Luokka:Baijerin rakennukset ja rakennelmat Luokka:Baijerin historia Luokka:Saksalaiset keskitysleirit toisen maailmansodan aikana
Lexus IS

Lexus IS on ylemmän keskiluokan automalli, jota valmistaa Toyotan tytäryhtiö Lexus. IS esiteltiin Lexuksen pienimmäksi malliksi ES:n ja GS:n alapuolelle mallistossa. Se on suunnattu erityisesti BMW 3-sarjan ja Mercedes-Benz C-sarjan kilpailijaksi ja on niiden tavoin takavetoinen. IS:ää myytiin Japanissa alun perin nimellä Toyota Altezza, aina toisen sukupolven markkinoilletuloon asti. Lexus-takavalo-nimeä käytetään edelleen joskus, kun puhutaan kromatuista takavaloista, jollaiset oli ensimmäisen sukupolven mallissa. Ensimmäisen sukupolven Altezza (koodinimi XE10) esiteltiin Japanissa lokakuussa 1998, Lexus IS 200 tuli Euroopan markkinoille 1999 ja Pohjois- Amerikassa suuremmalla moottorilla varustettuna IS 300 -mallina vuonna 2000. Ensimmäisen sukupolven malli, jonka moottorina oli rivikuutonen oli saatavina sedan- ja farmari- (SportCross) versioina. Altezzasta oli saatavilla myös nelisylinterinen versio RS200. Toisen sukupolven IS (XE20) esiteltiin maailmanlaajuisesti 2006 V6-moottorisina IS 250- ja IS 350 -sedan-malleina ja Euroopassa myös nelisylinterisellä dieselmoottorilla varustettuna IS 220d -mallina. Suuritehoinen V8-versio, IS F, esiteltiin 2007. Vuoden 2006 Euro NCAP -kolaritestistä IS sai tulokseksi täydet viisi tähteä. Kolmannen sukupolven IS (XE30) esiteltiin maailmanlaajuisesti 2013. Vuoden 2013 Euro NCAP -kolaritestistä se sai tulokseksi täydet viisi tähteä. Lexuksen mukaan IS on lyhenne sanoista Intelligent Sport.Lexus.com – Lexus IS photo gallery > videos > overview == Kuvia == Kuva:Lexus IS200 avant.JPG|Ensimmäisen sukupolven Lexus IS 200 Kuva:Lexus-IS300-SportCross.jpg|Ensimmäisen sukupolven Lexus IS 300 SportCross kUVA:2010 Lexus IS 250 (GSE20R) Prestige (with F Sport Package) sedan (2010-07-10).jpg|Toisen sukupolven Lexus IS Kuva:Lexus IS 300h (AVE30) Facelift IMG 5747.jpg|Kolmannen sukupolven Lexus IS == Lähteet == == Aiheesta muualla == IS Luokka:D-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Gwen Taylor

Gwen Taylor (s. 19. helmikuuta 1939 Englanti, Britannia) on englantilainen näyttelijä, joka on esiintynyt muun muassa televisiosarjoissa Barbara vuosina 1995–2003 ja Sydämen asialla vuosina 2005–2010. Barbarassa hän oli pääosassa roolihenkilönään Barbara Liversidge. Sydämen asialla -sarjassa hän näytteli Peggy Armstrong -nimistä pikkurikollista. Taylorin ensiesiintyminen televisiossa oli kauhusarjassa Dead of Night vuonna 1972. ==Aiheesta muualla== * Luokka:Brittiläiset näyttelijät Luokka:Vuonna 1939 syntyneet Luokka:Elävät henkilöt
Pentti Kultala

Pentti Anselm Kultala (2. maaliskuuta 1922 Kokkola - 12\. helmikuuta 2001 Tampere) oli suomalainen näyttelijä. Uransa aikana hän näytteli muutamassa televisiosarjassa ja televisioelokuvissa Se tavallinen tarina ja Kaksi ruplan rahaa. Parhaiten hänet muistetaan roolistaan konstaapeli Hautamäkenä komediasarjassa Reinikainen. Hän työskenteli myös ohjaajana Vammalan teatterissa. ==Televisiosarjat== *Oi kallis kaupunki (1975) *Sodan ja rauhan miehet (1978) *Tankki täyteen (1978) *Reinikainen (1982–1983) *Pakanamaan kartta (1991) *Matkalaukkukostaja (1991) *Metsolat (1995) ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1922 syntyneet Luokka:Vuonna 2001 kuolleet
Bahain maailmankeskus

Bahain maailmankeskus on bahai-uskonnon hallinnollinen keskus. Se sijaitsee Haifassa, Israelissa ja sen tunnusmerkkinä ovat Karmelvuoren rinteillä olevaa rakennusta ympäröivät puutarhat. Bahain maailmankeskus on bahai-uskovaisten pyhiinvaelluksen tämänhetkinen kohde. == Historia == Maailmankeskuksen sijainti johtuu Baha’ullahin vangitsemisesta ja karkotuksesta Akkon siirtokuntaan vuonna 1862. Hän vietti loppuelämänsä poistumatta alueelta. Hän kuoli vuonna 1892. Baha’ullahin poika Abdulbaha’ osoitti isälleen Babin pyhätön paikka vieraillessaan Haifassa. Hallinnollisen keskuksen perustaminen mainitaan myös Baha’ullahin bahai-uskon peruskirjana pidetyssä Carmelin taulussa. == Hallinto == Maailmankeskus hallinnoi maailmanlaajuisesti kaikkea bahai-uskonnon kansainvälistä toimintaa. Keskuksen tekemät päätökset vaikuttavat uskonnon toimintaan maailmanlaajuisesti ja keskus myös rahoittaa uskonnon pyhien kirjoitusten tutkimusta ja käännöstyötä eri kielille. == Aiheesta muualla == * virallinen sivusto * kuvia maailmankeskuksesta Luokka:Bahai Luokka:Uskonto Israelissa Luokka:Israelin rakennukset ja rakennelmat
Khasso

Khasso oli 1600-luvulta 1800-luvulle Länsi-Afrikassa suunnilleen nykyisen Senegalin ja Malin Kayesin alueella sijainnut kuningaskunta, jonka pääkaupunkina oli Médine. Alueelle muuttaneet ja paikallisiin malinke ja soninka -kansoihin sekoittuneet fulbet perustivat Khasson Senegaljoen yläjuoksulle. Ensimmäinen tunnettu kuningas (fankamala) oli Séga Doua, joka hallitsi vuosina 1681–1725. Hänen sukunsa hallitsi Khassoa aina vuoteen 1796 asti, jolloin suvun viimeinen poika Demba Séga kuoli. Sitä seurasi sisällissota, jossa valtakunta lopulta hajosi viiteen pienempään kuningaskuntaan. Niistä vahvin oli Hawa Demba Diallon vuosina 1810–1833 hallitsema Dembaya. Khasson kuningaskunnat olivat bamanavaltakunnan tavoin riippuvaisia orjakaupasta. Perheen varallisuutta osoitti sen omistamien orjien määrä. Tämä johti sotaretkiin, joiden tarkoituksena oli siepata mahdollisimman paljon uusia orjia. Orjakaupan myötä Khasson yhteydet eurooppalaisten, etenkin ranskalaisten rakentamien Länsi-Afrikan kauppakaupunkien kanssa kasvoivat. Vuonna 1857 Toucouleurin perustaja Umar Tall hyökkäsi Khassoon, mutta hyökkäys torjuttiin Ranskan tuella. Ranska alkoi kasvattaa vaikutusvaltaansa alueella ja otti sen lopulta täysin hallintaansa. Alue liitettiin Ranskan Sudaniin vuonna 1880. Alueen asukkaat kutsuvat yhä itseään khasonkoiksi. Luokka:Afrikan entiset valtiot Luokka:Malin historia Luokka:Senegalin historia
M/S Belgard

M/S Belgard () on suomalaisen Bore -varustamon omistuksessa oleva kuivarahtialus. Alus on rakennettu vuonna 1989 J.J. Sietaksen telakalla Hampurissa, Saksassa. Aluksen konttikapasiteetti (TEU) on 208 ja puutavarakapasiteetti 4 400 m³. Kuollutta painoa Belgardilla on 3 004 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Suomen lipun alle ja sen kotisatama on Maarianhamina. == Lähteet == == Aiheesta muualla == *Bore: M/V Belgard *Kuvia Belgardista Belgard
Monarkit

Monarkit (Monarchidae) on varpuslintuheimo, joka on sijoitettu uusimmissa luokitteluissa drongojen (Dicruridae) alaheimoksi . BirdLife Suomen maailman lintujen nimistössä monarkit ovat oma heimonsa. Monarkit ovat pieniä tai keskikokoisia tropiikin varpuslintuja. Pääosa lajeista elää Tyynenmeren saarilla, Uudessa-Guineassa ja Indonesian sekä Filippiinien saaristossa. Afrikassa elää lukuisa joukko lajeja ja Australiassa joitakin. Monarkkien höyhenpuku on yleisimmin musta tai harmaa, usein selkäpuolelta kastanjanruskea ja vatsapuolelta valkoinen. Monilla monarkkilajeilla pyrstön keskimmäiset sulat ovat pidentyneet. Sukupuolet ovat tavallisesti samanvärisiä. Monarkit rakentavat kuppimaisen pesän, johon naaras munii 2–5 vaaleaa munaa, joita haudotaan 13–17 päivää. Poikaset lähtevät pesästä 12–18 päivän ikäisinä.Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 == Monarkkisuvut == Luettelo perustuu BirdLife Suomen maailman lintujen suomenkieliseen nimistöön. Luokittelujen eroavuuksista johtuen lajisto voi olla erilainen eri lähteissä. * Suku fidzinmonarkit Mayrornis, 3 lajia * Suku havaijinmonarkit Chasiempis, 3 lajia * Suku karoliinienmonarkit Metabolus, 3 lajia * Suku kirjosiipionarkit Carterornis, 3 lajia * Suku lepinkäismonarkit Clytorhynchus, 5 lajia * Suku mustamonarkit Pomarea, 9 lajia * Suku mustavalkomonarkit Symposiachrus, 20 lajia * Suku mutaharakat Grallina, 2 lajia * Suku paratiisimonarkit Terpsiphone, 15 lajia * Suku sinimonarkit Hypothymis, 3 lajia * Suku rusovatsamonarkit Monarcha, 6 lajia * Suku röyhelömonarkit Arses, 4 lajia * Suku tyynenmerenmonarkit Myiagra, 16 lajia * Suku töyhtöparatiisimonarkit Trochocercus, 2 lajia *Lajit, joilla on oma sukunsa ** Celebesinparatiisimonarkki Eutrichomyias rowleyi ** Vanuatunmonarkki Neolalage banksiana == Lähteet == Luokka:Monarkit
Hasdrubal Barka

Hasdrubal Barka (k. 207 eaa.) oli Hannibalin nuorempi veli, joka oli Hannibalin Italian retken ajan päällikkönä Hispaniassa. Hasdrubal ei ollut yhtä maineikas kuin veljensä Hannibal, mutta oli kuitenkin taitava johtaja ja strategi, joka saavutti useita merkittäviä voittoja Roomaa vastaan. Hasdrubal jäi Hispanian joukkojen komentajaksi, kun Hannibal lähti kuuluisalle marssilleen Alppien yli. Hasdrubal joutui lisäksi palaamaan Afrikkaan torjumaan Rooman liittolaisten Numidian Masaesyli-heimon hyökkäyksen ja voitti myös roomalaiset Scipion veljekset Ylä-Baetisin taistelussa vuonna 211 eaa. Hasdrubal laiminlöi kuitenkin Hispaniassa Carthago Novan puolustuksen vahvistamisen, ja Scipio Africanus pystyi sen vuoksi valloittamaan kaupungin. Hasdrubal ei myöskään kyennyt salaamaan tietoja armeijansa vahvuudesta ja liikkeistä, kun hän lähti marssille auttamaan veljeään Hannibalia Italiaan. Hasdrubal Barka yritti Hannibalin avuksi Alppien yli 207 eaa., mutta liian myöhään jolloin roomalaisjoukot olivat keränneet konsuli Gaius Claudius Neron johdolla vahvemman armeijan ja voittivat Metauruksen taistelussa Hasdrubalin armeijan. Nähtyään tilanteen toivottomuuden Hasdrubal suuntasi hevosensa kohti roomalaisjoukkoja ja ratsasti suoraan vihollisten keskelle tappaen ainakin 15 roomalaista ennen sankarikuolemaansa. == Lähteet == Luokka:Karthagon kenraalit Luokka:Rooman viholliset ja liittolaiset
SS France

thumb|S/S Norway SS France, myöh. SS Norway, oli alkuaan ranskalainen Atlantin liikenteen matkustajalaiva, joka tilattiin vuonna 1956 ja otettiin käyttöön vuonna 1961. Laivan pituus oli 316,1 metriä, ja se oli pisin matkustajalaiva ennen RMS Queen Mary 2:ta, joka valmistui vuonna 2005. Kahdeksan höyryturbiinia, yhteisteholtaan 160 000 hevosvoimaa, antoivat alukselle 31 solmun nopeuden. Laivan matkustajakapasiteetti oli alussa noin 2 000 henkilöä. SS France -nimellä alus ehti purjehtia Atlantin yli 202 kertaa, ennen kuin se otettiin suurten protestien saattelemana pois liikenteestä syksyllä 1974. Lisääntynyt lentoliikenne teki SS Francen kaltaisista Atlantin ylittäjistä vähitellen kannattamattomia. 24. lokakuuta 1977 alus myytiin Saudi-Arabiaan hotelliksi. Viiden vuoden makaamisen jälkeen alus siirtyi Norwegian Cruise Line -varustamolle. Kesällä 1980 alkoi aluksen uusi elämä Norway-nimisenä Karibian risteilijänä. Aluksen ohjailtavuutta parannettiin mm. keulapotkureilla, alukseen rakennettiin keulaan nosturit yhteysalukselle, jota käytettiin Norwaylle liian pienten turistisatamien yhteydessä laivan jäädessä etäämmälle. Muutoksen yhteydessä myös konetehoa supistettiin, koska risteilykäytössä suurella huippunopeudella ei ollut merkitystä, epätaloudellisista höyryturbiineista jäi käyttöön enää vain kaksi. Matkustajamäärää nostettiin vähitellen noin viidelläsadalla. Norwayn miehistö koostui parhaimmillaan yli 50:stä eri kansallisuudesta ja laiva oli tämän vuoksi yksi merenkulkuhistorian harvoista aluksista, joka on saanut pitää lipputangossaan YK:n lippua. 30\. heinäkuuta 1998 Beechcraft -koneen lentäessä SS Francen yllä, siihen törmäsi Cessna-mallinen kone, jolloin 15 ihmistä sai surmansa. Molemmat koneet olivat tulleet ihailemaan laivaa. Vuonna 2003 sattui räjähdys konehuoneessa. Alus hinattiin Bremerhaveniin Saksaan korjauksia varten, mutta suunnitelmat eivät toteutuneet. Syynä oli sattuneiden vahinkojen suuruus. Myös aluksen korkea ikä ja laajalti eristeenä käytetty asbesti vaikuttivat päätöksiin olla korjaamatta laivaa takaisin liikenteeseen. SS Norway odotti ympäristöaktivistien vastustuksen vuoksi pitkään romutusta Intian Alangissa. SS Norway romutettiin syksyllä 2007. == Lähteet == ==Aiheesta muualla== * The Classic Liners of Long Ago: France * The liner France in French Lines Archives * Compagnie Générale Transatlantique * S/S Norway Preservation Foundation * The Great Ocean Liners: "France * Kuvia * Norway Farewell Transatlantic 2001; many photos of the Norway, including interiors and details of artwork * Slide show of SS France/Norway images * Webpage Pictures galleries and personal stories from SS France and SS Norway * SS france Pictures from the official French Line Archives (French captions) * SS France: The tour page * 3-D virtual still photo and movie renderings of the SS France Luokka:Risteilyalukset Luokka:Höyrylaivat Luokka:Blohm + Vossin valmistamat alukset
Sinimonarkit

Sinimonarkit (Hypothymis) on monarkkien heimoon kuuluva varpuslintusuku. Sinimonarkit elävät Filippiineillä, Indonesiassa ja Etelä-Aasiassa. Ne sieppaavat lentävän hyönteisen ja palaavat tähystyspaikalleen, asettaen saaliin toisen jalan varpaiden alle ja repivät sen nokallaan sopiviksi suupaloiksi.Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 == Sinimonarkkilajit == * Sinimonarkki Hypothymis azurea * Luzoninsinimonarkki Hypothymis helenae * Filippiiniensinimonarkki Hypothymis coelestis == Lähteet == Luokka:Monarkit
Lexus GS

Lexus GS on edustusluokan sedan, jota myy Toyotan tytäryhtiö Lexus. Japanissa GS:ää myytiin Toyota Aristo -nimellä kunnes Lexus-merkki tuli markkinoille siellä vuonna 2005. Kun kolmannen sukupolven GS esiteltiin, Aristo-nimestä luovuttiin. Ensimmäisen sukupolven Aristo esiteltiin mallivuodeksi 1991 Japanissa ja kaksi vuotta myöhemmin GS Yhdysvalloissa, Euroopassa ja muutamissa Aasian maissa. Aristoa oli saatavalli kolmella eri tekniikkavaihtoehdolla; 3.0Q (2JZ-GE), 3.0V (2JZ-GTE) ja 4.0Zi-Four (1UZ-FE). Lexuksesta oli saatavilla vain yksi versio; GS 300 (2JZ-GE). Kaikki versiot olivat neljävaihteisia automaatteja ja takavetoisia lukuun ottammatta 4.0Zi- Four-versiota, joka oli nelivetoinen. Toisen sukupolven malli esiteltiin mallivuodeksi 1998. Siinä oli uusi pohjalevy ja saatavilla oli nyt myös V8-versio ensimmäistä kertaa Japanin ulkopuolella. Kolmannen sukupolven GS, joka esiteltiin maailmanlaajuisesti mallivuodeksi 2006, oli saatavilla sekä V6-, V8- että hybridiversiona (GS 450h). Vuoden 2005 Euro NCAP -kolaritestistä malli sai tulokseksi täydet viisi tähteä. Neljännen sukupolven malli esiteltiin mallivuodeksi 2012. GS suunniteltiin täyttämään rako ES:n ja LS:n välissä ja kilpailemaan BMW 5-sarjan ja Mercedes-Benz E-sarjan kanssa. == Sukupolvet == Tiedosto:T1s Lexus GS.jpg|Ensimmäinen sukupolvi (1991–1997) Tiedosto:98-00 Lexus GS300.jpg|Toinen sukupolvi (1997–2005) Tiedosto:Lexus GS 450h front.JPG|Kolmas sukupolvi (2005–2011) Tiedosto:2012 Lexus GS 250 (GRL11R) Luxury sedan (2015-08-07) 01.jpg|Neljäs sukupolvi (2011–) == Lähteet == == Aiheesta muualla == GS Luokka:E-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Tears in Heaven

Tears in Heaven on Eric Claptonin säveltämä ja Claptonin ja Will Jenningsin sanoittama balladi. Se on yksi Claptonin tunnetuimmista kappaleista. Temaattisesti kappale liittyy Claptonin nelivuotiaan pojan Conorin tapaturmaiseen kuolemaan tämän pudottua 53. kerroksesta äitinsä ystävän asunnosta New Yorkissa 20. maaliskuuta 1991. Tears in Heaven palkittiin Grammy-palkinnolla vuonna 1992 kolmessa sarjassa. Kappaleesta on myöhemmin tehty useita cover-versioita. == Kappaleet == === Britannian 7" vinyyli === # # == Lähteet == == Aiheesta muualla == * Discogs Luokka:Vuoden 1992 kappaleet Luokka:Eric Claptonin kappaleet
Grandin sarja

Grandin sarja on matematiikassa ääretön sarja 1 − 1 + 1 − 1 + … eli : \sum_{n=0}^{\infin} (-1)^n . Se on nimetty italialaisen matemaatikon, filosofin ja papin Guido Grandin mukaan. Hän tutki sarjaa merkittävästi vuonna 1703. Se on hajaantuva sarja, mikä tarkoittaa, ettei sarjalla ole varsinaista summaa. Toisaalta sen Cesàron summa on 1⁄2. ==Käsittely== Eräs tapa käsitellä sarjaa :1 − 1 + 1 − 1 + 1 − 1 + 1 − 1 + … on ajatella sitä teleskooppisena sarjana ja eritellä sarja siten, että saadaan erillisiä erotuslaskuja: :(1 − 1) + (1 − 1) + (1 − 1) + … = 0 + 0 + 0 + … = 0. Toisaalta samankaltainen menetelmä johtaa toiseen tulokseen: :1 + (−1 + 1) + (−1 + 1) + (−1 + 1) + … = 1 + 0 + 0 + 0 + … = 1. Grandin sarjan "arvo" riippuu siis siitä, miten sulkumerkit sijoitetaan, ja "arvoksi" voi tulla joko 0 tai 1. Kohtelemalla Grandin sarjaa hajaantuvana geometrisena sarjana voidaan käyttää samoja algebrallisia arviointimenetelmiä, jotka pätevät suppenevalle geometriselle sarjalle, ja saada näin kolmas arvo: :S = 1 − 1 + 1 − 1 + …, joten :1 − S = 1 − (1 − 1 + 1 − 1 + …) = 1 - 1 + 1 - 1 + … = S, joten :1 = 2S, josta saadaan S = 1⁄2. Edellisissä käsittelyissä ei oteta huomioon, mitä sarjan summa oikeastaan tarkoittaa. Luokka:Matemaattiset sarjat
Hasdrubal (270–221 eaa.)

Hasdrubal (270–221 eaa.) oli Hamilkar Barkan vävy ja seuraaja Hispaniassa. Hän tuli Hispanian sodan johtoon 229 eaa. ja teki roomalaisten kanssa rajasopimuksen, jossa Ebro-joesta tuli Rooman ja Karthagon valtapiirien raja.Castrén & Pietilä-Castrén 2000, s. 201 Hasdrubal tunnettiin Karthagon aristokratian vastustajana, ja hän oli hyvin suosittu tavallisen kansan keskuudessa. Hasdrubal toimi Hamilkarin alaisena ja apulaisena useilla onnistuneilla sotaretkillä Iberian niemimaalla vuodesta 237 vuoteen 228 eaa, jolloin Hamilkar kuoli väijytyksessä. Hasdrubal seurasi appeaan Hispanian kuvernöörinä, ja hän alkoi painottaa diplomatiaa sodankäynnin sijasta. Hasdrubal perusti Uuden Karthagon pääkaupungikseen (nyk. Cartagena). Vuonna 226–225 eaa hän sopi roomalaisten kanssa, että Ebro-joesta tulisi Karthagon valloittaman Hispanian pohjoisraja. Vuonna 221 eaa. Hasdrubalin murhasi kelttiläinen salamurhaaja. == Lähteet == * Paavo Castrén ja Leena Pietilä- Castrén: Antiikin käsikirja. Otava, 2000. ISBN 951-1-12387-4. === Viitteet === Luokka:Karthagon kenraalit Luokka:Rooman viholliset ja liittolaiset
Marzena Godecki

Marzena Godecki (s. 28. syyskuuta 1978, Bytom, Puola) on australialainen näyttelijä. Hänet muistetaan erityisesti vuosina 1994–1997 valmistuneesta televisiosarjasta Merenneito. Hän oli mukana myös muun muassa Ice Maidenissa. ==Aiheesta muualla== * Luokka:Australialaiset näyttelijät Luokka:Vuonna 1978 syntyneet Luokka:Elävät henkilöt
Töyhtöparatiisimonarkit

Töyhtöparatiisimonarkit (Trochocercus) on monarkkien heimoon kuuluva varpuslintusuku. Töyhtöparatiisimonarkit elävät erityyppisissä metsissä laajalla alueella Afrikassa Saharan eteläpuolella. == Töyhtöparatiisimonarkkilajit == * Töyhtöparatiisimonarkki Trochocercus cyanomelas * Teräsparatiisimonarkki Trochocercus nitens ==Lähteet== Luokka:Monarkit
Sami Niemi

Sami Niemi (s. 16. helmikuuta 1991 Rovaniemi) on suomalainen uransa lopettanut mäkihyppääjä, joka edusti Ounasvaaran Hiihtoseuraa. Niemi selviytyi joulukuussa 2007 karsinnasta Kuusamon maailmancupin osakilpailuun, jossa hän sijoittui 35:nneksi. Myöhemmin samassa kuussa hypättiin Sveitsin Engelbergissä kaksi kilpailua, joihin molempiin Niemi selviytyi mukaan, mutta hän jäi molemmissa osakilpailuissa ensimmäiselle kierrokselle. Hän tuli mukaan vuoden 2007–2008 Keski-Euroopan mäkiviikon kahteen viimeiseen kilpailuun, jotka molemmat hypättiin Bischofshofenissa huonojen sääolojen estäessä kilpailemisen toisen kilpailun alkuperäisessä kisakaupungissa Innsbruckissa. Ensimmäisessä kilpailussa Niemi jäi karsintaan, mutta toisessa kilpailussa hän selvitti tiensä toiselle hyppykierrokselle sijoittuen 27:nneksi ja saavuttaen uransa ensimmäiset maailmancupin pisteensä. Mäkiviikon lopputuloksissa hän oli 57:s kerättyään 201,1 pistettä. Niemi oli mukana myös mäkiviikolla 2008–2009. Parhaimmillaan Niemi on sijoittunut maailmancupissa 24:nneksi Klingenthalissa marraskuussa 2014. Niemi voitti kultaa joulukuussa 2013 Universiadeissa normaalimäessä. Hän voitti Universiadeissa myös suurmäen hopeaa ja sekajoukkuekilpailussa hopeaa Julia Kykkäsen kanssa. Niemi valittiin Vuoden opiskelijaurheilijaksi 2013. Niemi voitti normaalimäen SM-kultaa maaliskuussa 2014 Rovaniemen Ounasvaaralla yhden kierroksen kilpailussa.Niemelle mäkihypyn yllätysmestaruus tynkäkilpailussa Vuoden 2016 SM-kilpailuissa Taivalkoskella hän voitti pronssia.Ville Larinnolle SM-kultaa, 40-vuotias Toni Nieminen 17:s == Lähteet == Luokka:Suomalaiset mäkihyppääjät Luokka:Vuonna 1991 syntyneet Luokka:Elävät henkilöt
Hasdrubal Gisco

Hasdrubal Gisco (k. 202 eaa.) oli karthagolainen kenraali, joka taisteli Rooman tasavaltaa vastaan Hispaniassa ja pohjois-Afrikassa toisessa puunilaissodassa. Hasdrubal Giscoa ei pidä sekoittaa toiseen karthagolaiseen kenraaliin, Hasdrubal Barkaan. Hasdrubal Gisco lähetettiin vuonna 215 eaa. Iberiaan (Hispania), jossa hän Mago Barkan ja Masinissan kanssa voitti Rooman armeijan Castulon lähellä käydyssä taistelussa. Roomalainen kenraali Publius Cornelius Scipio voitti Hasdrubal Giscon johtaman karthagolaisarmeijan Ilipan taistelussa 206 eaa. Hasdrubal Gisco teki itsemurhan Karthagossa vuonna 202 eaa. Luokka:Karthagon kenraalit Luokka:Rooman viholliset ja liittolaiset Luokka:Itsemurhan tehneet Luokka:Syntymävuosi tuntematon Luokka:200-luvulla eaa. kuolleet
Paratiisimonarkit

Paratiisimonarkit (Terpsiphone) on monarkkien heimoon kuuluva varpuslintusuku. Sukuun kuuluu 15 lajia. Paratiisimonarkit ovat kotoperäisiä Madagaskarilla ja Komoreilla Intian valtamerellä. Ne ovat hyvin värikkäitä ja useimmilla lajeilla keskimmäiset pyrstösulat ovat pidentyneet. Paratiisimonarkit ovat hyönteissyöjiä, jotka sieppaavat saaliin lennosta. Naaras munii noin kolme munaa, joita haudotaan 14−16 päivää. Poikaset lähtevät pesästä 11−12 päivän ikäisinä. == Lajit == * Afrikanparatiisimonarkki Terpsiphone viridis * Filippiinienparatiisimonarkki Terpsiphone cinnamomea * Indokiinanparatiisimonarkki Terpsiphone affinis * Kameruninparatiisimonarkki Terpsiphone batesi * Kiinanparatiisimonarkki Terpsiphone incei * Kongonparatiisimonarkki Terpsiphone bedfordi * Japaninparatiisimonarkki Terpsiphone atrocaudata * Madagaskarinparatiisimonarkki Terpsiphone mutata * Maskareenienparatiisimonarkki Terpsiphone bourbonnensis * Palawaninparatiisimonarkki Terpsiphone cyanescens * Paratiisimonarkki Terpsiphone paradisi * Punaparatiisimonarkki Terpsiphone rufiventer * Ruosteparatiisimonarkki Terpsiphone rufocinerea * Sãotoménparatiisimonarkki Terpsiphone atrochalybeia * Seychellienparatiisimonarkki Terpsiphone corvina ==Lähteet== Luokka:Monarkit
Lady Vengeance

Lady Vengeance (, myös Sympathy for Lady Vengeance) on vuonna 2005 valmistunut eteläkorealainen jännitysdraamaelokuva, jonka on ohjannut Park Chan-wook. Se on Parkin Vengeance-trilogian viimeinen osa ensimmäisen ollessa Sympathy for Mr. Vengeance (2002) ja toisen ollessa Oldboy (2003). == Rooleissa == == Palkinnot == * Paras naisnäyttelijä (Kansainvälinen kilpailu) (8. Cinemanilan elokuvafestivaali 2006): Lee Young Ae * Paras ohjaaja (Bangkokin elokuvajuhlat 2006): Park Chan-wook * Pieni kultainen leijona (Venetsian elokuvajuhlat 2005) * Paras naisnäyttelijä (Sitgesin elokuvafestivaalit 2005): Lee Young Ae * Paras naisnäyttelijä (Blue Dragon Awards 2005): Lee Young Ae Luokka:Eteläkorealaiset elokuvat Luokka:Rikosdraamaelokuvat Luokka:Vuoden 2005 elokuvat Luokka:Park Chan-wookin ohjaamat elokuvat Luokka:Mustan komedian elokuvat
Hermeettinen

Hermeettinen voi tarkoittaa: * Hermetismi, joukkoa filosofisia ja uskonnollisia liikkeitä. * Hermetic Order of the Golden Dawn, joka suomennetaan Kultaisen aamunkoiton hermeettinen sääntökunta eli Kultainen aamunkoitto. * Hermetica eli hermeettinen kirjallisuus * Hermeettinen sulku eli ilmatiivistä sulkua.
Ferrari F2008

Ferrari F2008 on Formula 1 -auto, jota Ferrari-talli käytti kaudella . Auto julkistettiin 6. tammikuuta 2008 Fioranossa. F2008 on 54. Ferrarin valmistama F1-auto. Autoa kilpailuissa ajoivat hallinnut maailmanmestari Kimi Räikkönen ja Felipe Massa. Julkisuuteen päästettiin auton esittelyn jälkeen vain tallin itse kuvaamaa materiaalia ja valokuvaajilta oli pääsy kielletty tilaisuuteen. Tällä tavoin Ferrari halusi varmistaa, ettei viimevuotinen tietovuoto toistu. Testit Ferrari aloitti uudella autollaan heti julkaisupäivän jälkeen, 7. tammikuuta. Fioranon testiradalla autolla ajoi ensimmäisenä Kimi Räikkönen. Tapahtuma oli suljettu medialta. Viimeksi uusi Ferrari on nähty näin aikaisin radalla vuonna 1993. ==Uudistukset== Uusi F2008 on sen edeltäjäänsä, F2007:mää, viisi kilogrammaa painavampi sääntömuutosten takia. Auton yhteispainoksi ilmoitetaan nyt 605 kg, joka sisältää myös nesteiden ja kuljettajan painon. Myös pyörien akseliväliä oli viimevuotiseen autoon verrattuna lyhennetty, jotta se soveltuisi paremmin Monacon kaltaisille hitaille radoille. Yksi tärkeimmistä uudistuksista on standartoitu elektroniikkajärjestelmä, SECU (Standard Electronic Control Unit). Järjestelmä on pakollinen kaikilla talleilla. Järjestelmän myötä kaikki kuljettajien elektroniset apulaitteet (luistonesto) poistuvat käytöstä. Aerodynamiikka on myös kokonaan uusittu, mutta se muuttui vielä ennen kauden avauskilpailua. ==Teknisiä tietoja== *Moottori: Ferrari 056 90° 32 venttiilinen V8, jonka iskutilavuus on 2398 cm3. Moottorin runko ja sylinterinkansi on valmistettu alumiinista ja kampiakseli on teräksestä. Yhteispainoa moottorille kertyy noin 95 kg. *Vaihdelaatikko: seitsemän vaihteinen puoliautomaattinen, jossa on lisäksi peruutusvaihde. *Renkaat: Bridgestone, jotka ovat BBS:n 13-tuumaisilla vanteilla *Jarrut: Brembo, hiilikuidusta valmistetut levyjarrut *Polttoaine: Shell V-Power ULG 64 *Öljy: Shell SL-1098 *Elektroniikka: McLaren Electronics ==Formula 1 -tulokset== Lihavointi tarkoittaa paalupaikkaa ja kursivointi kilpailun nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2008 Ferrari Ferrari V8 AUS MAL BHR ESP TUR MON CAN FRA GBR GER HUN EUR BEL ITA SGP JPN CHN BRA rowspan="3" 172 rowspan="3" 1. Kimi Räikkönen 8 1 2 1 3 9 Kesk. 2 4 6 3 Kesk. 18* 9 15* 3 3 3 Felipe Massa Kesk. Kesk. 1 2 1 3 5 1 13 3 17* 1 1 6 13 7 2 1 ==Lähteet== ==Aiheesta muualla== *Auton viralliset sivut ja Luokka:Formula 1 -kausi 2008 Luokka:Ferrarin Formula 1 -autot
Johan Fredrik Carpelan

Johan Fredrik Carpelan (14. joulukuuta 1745 Halikko - 27\. joulukuuta 1808 Göteborg, Ruotsi) oli suomalainen virkamies, sotilas ja vapaaherra. Carpelan kirjoitti ylioppilaaksi Turussa 1759, jonka jälkeen hän aloitti sotilasuransa Väster­bottenin rykmen­tissä vain viidentoista vuoden ikäisenä. Kahdenkymmenen vuoden palveluksen jälkeen hänet ylennettiin majuriksi vuonna 1779. Kun Oulun läänin maaherra Adolf Tandefelt siirtyi Vaasan läänin maaherraksi vuonna 1785, Carpelan nimitettiin hänen seuraajakseen Oulun läänin maaherraksi. Samoihin aikoihin hänen veljensä Simon Wilhelm Carpelan nimitettiin Kuopion läänin maaherraksi. Carpelan toimi Oulun läänin maaherrana vuodet 1785–1800. Toimikauteen sisältyi sekä rauhan että sodan aikaa: vuosina 1788–1790 käytiin Ruotsin ja Venäjän välillä Kustaa III:n sota. Maaherrana Carpelan keskittyi talouden ja hallinnon kehittämiseen. Hän teki maakuntamatkoja, joiden aikana tutustui läänin maatalouteen. Maanviljelijöiden opastukseksi hän jopa julkaisi kirjasen Neuvo ja johdatus maan viljelemisen ja huonenhallituxen parandamiseen vuonna 1793. Carpelan kiinnitti huomiota myös Oulun kauppiaiden tärkeimpien vientituotteiden tervan, voin ja suolalohen laadun parantamiseen ja valvomiseen. Juuri ennen Carpelanin toimikauden alkua valmistunut Tervahovi auttoi ainakin tervan laadun parantamisessa. Carpelanin aikaan otettiin myös käyttöön silloisella Polttimosaarella sijainnut kruununpolttimon päärakennus uudeksi läänin hallintorakennukseksi ja maaherran virka-asunnoksi. Saarta alettiin myös kutsua Maaherransaareksi, kunnes lääninsairaala muutti saareen vuonna 1834, jolloin se sai nykyisen nimensä Lasaretinsaari (myös Sairaalasaari). Norrköpingin valtiopäivillä 1800 Carpelan nimitettiin vastoin omaa tahtoaan Göteborgin ylikomendantiksi ja myöhemmin samana vuonna Göteborgin ja Bohusin läänin maaherraksi. ==Katso myös== * Carpelan == Lähteet == ==Aiheesta muualla== * Kansallisbiografia (maksullinen artikkeli) * Kenraali J. F. Carpelan ja Kajaanin läänin puolustus 150 vuotta sitten, Hakkapeliitta, 13.09.1938, nro 37, s. 8, Kansalliskirjaston digitaaliset aineistot Luokka:Oulun läänin maaherrat Luokka:Suomalaiset sotilaat Luokka:Suomalaiset aateliset Luokka:Vuonna 1745 syntyneet Luokka:Vuonna 1808 kuolleet
Rochester (täsmennyssivu)

Rochester voi tarkoittaa seuraavia maantieteellisiä kohteita: ;Australia: * Rochester ;Iso-Britannia: * Rochester ;Kanada: * Rochester ;Yhdysvallat * Rochester, Illinois * Rochester, Indiana * Rochester, Kentucky * Rochester, Massachusetts * Rochester, Michigan * Rochester, Minnesota * Rochester, Nevada * Rochester, New Hampshire * Rochester, Monroen piirikunta, New York * Rochester, Ulsterin piirinkunta, New York * Rochester, Ohio * Rochester, Pennsylvania * Rochester, Texas * Rochester, Vermont * Rochester, Washington * Rochester, Wisconsin == Muita merkityksiä == ;Britannian kuninkaallinen laivasto * HMS Rochester (1693), 48-tykkinen neljännen luokan alus * HMS Rochester (1749), 50-tykkinen neljännen luokan alus * HMS Rochester (1749), vankilaiva ex- 74-tykkinen kolmannen luokan linjalaiva HMS Hero * HMS Rochester (L50), Shoreham-luokan sluuppi * HMS Rochester Prize, HMS Rochesterin valtaama alus ;Yhdysvaltain laivasto * USS Rochester (CA-2), ex- USS New York (ACR-2), raskas risteilijä * USS Rochester, raskas risteilijä * USS Rochester (CA-124), Oregon City -luokan raskas risteilijä
Rosvo-Roope

Rosvo-Roope on Hannu Lemisen ohjaama suomalainen seikkailu- ja komediaelokuva vuodelta 1949. Se perustuu Rafael Ramstedtin vuonna 1931 levytettyyn laulelmaan ”Balladi Rosvo-Roopesta”Muut tiedot. Elonet.fi 1.4.2013.. Elokuva sijoittuu 1700-luvulleAL: Rosvo-Roope. Päivän elokuvia. Tv-maailma 13–14/2013, s. 117. fantasianomaisesti Karibianmerta muistuttavan merirosvomiljöön Itämerelle ja Suomenlahdelle. Rosvo-Roope on ensimmäinen televisiossa esitetty suomalainen elokuva; se esitettiin teekkarien tv-kerhon koelähetyksessä 25. maaliskuuta 1956, jolloin televisiovastaanottimia oli Helsingin seudulla muutama sata. Tauno Palo palkittiin roolisuorituksestaan parhaan miespääosan Jussi-palkinnolla vuonna 1950. == Juoni == Elokuvan juoni seuraa Rosvo-Roope- balladia. Roope (Tauno Palo) on nuori mies, joka lähtee merille jouduttuaan lemmittynsä (Helena Kara) pettämäksi. Roopesta tulee merirosvo. Hän hurmaa ja hylkää monta naista: näitä ovat Pietarin nainen (Juliska Koka), Oolannin impi (Ghedi Lönnberg) ja Viron rannikon neito (Kirsti Ortola). Elokuvassa nähdään muutama taistelukohtaus. Lopuksi Roope palaa leskeksi jääneen petollisen rakkaansa luo. == Näyttelijät == == Lähteet == == Aiheesta muualla == * Elokuva katsottavissa Yle Areenassa. Luokka:Hannu Lemisen ohjaamat elokuvat Luokka:Lauluun perustuvat elokuvat Luokka:Suomalaiset seikkailuelokuvat Luokka:Suomalaiset mustavalkoelokuvat Luokka:Vuoden 1949 suomalaiset elokuvat Luokka:Historialliset seikkailuelokuvat Luokka:Merirosvoelokuvat Luokka:Kuvitteelliset merirosvot
Karjalainen kansallinen piirikunta

Karjalainen kansallinen piirikunta () oli hallinnollinen alue Neuvostoliiton Kalininin alueella 8.7.1937–25.2.1939.. Piirikunnan pinta-ala oli 5 769 km² ja sen asukasluku noin 170 000, joista noin 95 000 oli karjalaisia. Piirikunta käsitti tverinkarjalaisten ydinalueen. Siihen kuuluivat Lihoslavlin, Novokarelskin, Rameškin, Maksatihan ja Kozlovon piirit, ja sen keskuksena oli Lihoslavlin kaupunki On epäselvää, miksi kansallinen piirikunta perustettiin. Todennäköisesti piirikunnan tarkoituksena oli edistää Karjalan autonomisessa sosialistisessa tasavallassa meneillään ollutta suomalaishanketta, johon liittyen suomen kieli korvattiin Neuvostoliiton karjalaisille suunnatulla uudella karjalan kirjakielellä. ==Lähteet== Luokka:Karjala Luokka:Tverin alue Luokka:Neuvostoliiton autonomiset piirikunnat